PUBLICACIÓN DEFINITIVA DA MODIFICACIÓN DA ORDENANZA FISCAL DE LIXO, SUBMINISTRO DE AUGA E SUMIDORIOS E DEPURACIÓN DO CONCELLO DO GROVE.
ADMINISTRACIÓN LOCAL — Municipal — Grove, O (Ordenanzas e Regulamentos, 29/12/2016)

De conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, finalizado o período de exposición pública sen presentarse reclamación ningunha, enténdese definitivamente adoptado o acordo do Pleno do Concello de data 03/10/2016, de modificación de diversas Ordenanzas Fiscais, publicado no Boletín Oficial da Provincia de Pontevedra o 28/10/2016, procedéndose segundo o disposto no artigo 17.4 do devandito texto legal, á publicación do acordo automaticamente elevado a definitivo.1º.—Modificar parcialmente a ordenanza fiscal reguladora da taxa por recollida de lixo nos termos que se transcriben a continuación: 1.—Son suxeitos pasivos contribuíntes as persoas físicas ou xurídicas e as entidades a que ser refire o artigo 35.4 da Lei 58/2003, do 17 de decembro, xeral tributaria, que ocupen ou utilicen as vivendas, establecementos e instalacións de calquera uso, sexa a título de propietario ou usufrutuario, habitacionista ou arrendatario, onde este establecido o servizo de recollida de lixo, ben porque o solicitasen ou ben porque resulten beneficiadas ou se sirvan deste.2.—Son suxeitos pasivos obrigados ao pagamento da taxa, na súa condición de substitutos dos contribuíntes, os propietarios dos inmobles, xa sexa de vivendas (ocupadas ou desocupadas), locais ou establecementos con (ou sen) actividade comercial, industrial, profesional ou de outro uso, os cales poderán repercutir, de ser o caso, as cotas satisfeitas aos usuarios daqueles, beneficiarios do servizo. A modificación da presente Ordenanza Fiscal, entrará en vigor unha vez publicada no Boletín Oficial da Provincia, permanecendo en vigor ata a súa modificación ou derrogación expresa.2º.—Modificar parcialmente a ordenanza fiscal reguladora da taxa por subministración de auga potable nos termos que se transcriben a continuación: 1.—Son suxeitos pasivos contribuíntes as persoas físicas ou xurídicas e as entidades a que ser refire o artigo 35.4 da Lei 58/2003, do 17 de decembro, xeral tributaria, que ocupen ou utilicen as vivendas, establecementos e instalacións de calquera uso, sexa a título de propietario ou usufrutuario, habitacionista ou arrendatario, onde este establecido o servizo de subministración de auga potable, ben porque o solicitasen ou ben porque resulten beneficiadas ou se sirvan deste.2.—Son suxeitos pasivos obrigados ao pagamento da taxa, na súa condición de substitutos dos contribuíntes, os propietarios dos inmobles, xa sexa das vivendas locais, ou instalacións, os cales poderán repercutir, de ser o caso, as cotas satisfeitas aos usuarios daqueles, beneficiarios do servizo. A modificación da presente Ordenanza Fiscal, entrará en vigor unha vez publicada no Boletín Oficial da Provincia, permanecendo en vigor ata a súa modificación ou derrogación expresa.3º.—Modificar parcialmente a ordenanza fiscal reguladora da taxa pola prestación do servizo de redes de sumidoiros e depuración de augas residuais nos termos que se transcriben a continuación: 1.—Son suxeitos pasivos contribuíntes as persoas físicas ou xurídicas e as entidades a que ser refire o artigo 35.4 da Lei 58/2003, do 17 de decembro, xeral tributaria, que ocupen ou utilicen as vivendas, establecementos e instalacións de calquera uso, sexa a título de propietario ou usufrutuario, habitacionista ou arrendatario, onde este establecido o servizo de sumidoiros, ben porque o solicitasen ou ben porque resulten beneficiadas ou se sirvan deste.2.—Son suxeitos pasivos obrigados ao pagamento da taxa, na súa condición de substitutos dos contribuíntes, os propietarios dos inmobles, xa sexa das vivendas locais, ou instalacións, os cales poderán repercutir, de ser o caso, as cotas satisfeitas aos usuarios daqueles, beneficiarios do servizo. A modificación da presente Ordenanza Fiscal, entrará en vigor unha vez publicada no Boletín Oficial da Provincia, permanecendo en vigor ata a súa modificación ou derrogación expresa. O Grove, 15 de decembro de 2016.—O Alcalde, José Antonio Cacabelos Rico. Documento asinado dixitalmente ao marxe.